Il-Kap tal-Oppożizzjoni Russa u Kritiku tal-Gvern Alexei Navalny se jinżamm fil-kustodja tal-Pulizija għal 30 ġurnata, hekk kif wasal Moska fl-aħħar sigħat wara li kien ivvalenat is-sena li għaddiet. Hawnhekk Navalny ilmenta minnufih mis-smigħ li sarlu fl-għassa tal-Pulizija mal-wasla tiegħu, u sejjaħ għal dimostrazzjonijiet fit-toroq. Uħud laqgħu is-sejħa ta' Navalny u nġabru barra l-għassa tal-Pulizija f'Moska. Hu qed jinżamm mill-Pulizija minħabba li ma onorax obbligi ta' parole fuq sentenza sospiża. Navalny kien ivvalenat bil-kimika Novichok is-sena li għaddiet, u kien qed jingħata l-kura fil-Ġermanja. Il-Gvern Russu, li qed ikun akkużat li hu responsabbli tal-attakk, kontinwament ċaħad l-involviment tiegħu f'dan kollu.